Samningurinn veitir almenningi og félagasamtökum sem starfa að umhverfisvernd rétt til aðgangs að upplýsingum , þátttöku í ákvarðanatöku og aðgang að réttlátri málsmeðferð í umhverfismálum . Það hefur ekki farið fram hjá neinum að þú hefur verulegar áhyggjur af hættulegum breytingum á veðurfari af mannavöldum . Annað er ekki valkostur . Ísland hefur allar forsendur til að vera fyrirmynd í loftslagsmálum . Þú hefur mælt fyrir því að við verðum þessi fyrirmynd , en nú um stundir erum við það ekki . Setjum lög sem skuldbinda stjórnvöld og fyrirtæki að vinna með skipulögðum hætti að þessu markmiði , og að skila reglulega skýrslu um framgang og framvindu . Lausnir eru fyrir hendi . Ísland er eyja sem flytur inn allt sitt jarðefnaeldsneyti . Það er samfélagslega hagkvæmt fyrir okkur að draga úr þessum innflutningi og skipta yfir í innlenda orkugjafa þar sem það er hægt . Við eigum næga , endurnýjanlega orku til almennra nota , en seint verður hægt að metta eftirspurn eftir ódýrri orku til stóriðju og gröft eftir „ bit-coin “ . Endurnýting eða niðurdæling kolefnis lofar einnig góðu en leysir ekki vandann . Það þarf kjark og útsjónarsemi til þess að vera fyrirmynd ; til að taka erfiðar en til lengri tíma litið , fyrir kynslóðir framtíðarinnar , skynsamlegar ákvarðanir . Yfirlit yfir þessar aðgerðir er að finna á heimasíðu Landverndar . ( www.landvernd.is ) .